**TRIŠALĖ SUTARTIS**

**DĖL TIESIOGINIO ATSISKAITYMO SU SUBRANGOVU**

**2024 m. rugpjūčio \_\_\_ d., Nr.**

**Vilnius**

**LITGRID AB** (toliau – Užsakovas), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, registruotos buveinės adresas Karlo Gustavo Emilio Manerheimo g. 8, LT-05131 Vilnius; Lietuvos Respublika, apie kurią duomenys kaupiami ir saugomi Lietuvos Respublikos juridinių asmenų registre, atstovaujama Strateginės infrastruktūros departamento vadovo, veikiančio pagal 2024 m. kovo 4 d. įgaliojimą Nr. 24IG-71, ir

**UAB „APS grupė“** (toliau – Rangovas), pagal Lietuvos Respublikos įstatymus teisėtai įregistruota ir veikianti įmonė, juridinio asmens kodas 302498905, registruotos buveinės adresas Eigulių g. 27, LT-03150 Vilnius, Lietuvos Respublika, apie kurią duomenys kaupiami ir saugomi Lietuvos Respublikos juridinių asmenų registre, atstovaujama direktoriaus Andžej Romančiko, veikiančio pagal Rangovo įstatus, ir

**UAB „Elga“** (toliau – Subrangovas), pagal Lietuvos Respublikos įstatymus teisėtai įregistruota ir veikianti įmonė, juridinio asmens kodas 144749778, registruotos buveinės adresas Pramonės g.12, LT-78150, Šiauliai, Lietuvos Respublika (adresas korespondencijai Pramonės g.12, LT-78150, Šiauliai) apie kurią duomenys kaupiami ir saugomi Lietuvos Respublikos juridinių asmenų registre, atstovaujama Generalinio direktoriaus Ramūno Volbeko, veikiančio pagal Subrangovo įstatus,

toliau Užsakovas, Rangovas ir Subrangovas kiekvienas atskirai vadinamas „Šalimi“, o bendrai vadinamos „Šalimis“.

Šalys, atsižvelgdamos į tai, kad:

* Užsakovas ir Rangovas 2022 m. sausio 21 d. sudarė 110/10 kV Nemenčinės transformatorių pastotės 110 kV skirstyklos rekonstravimo projektavimo ir statybos darbų pirkimo sutartį Nr. 22VP-SUT-12 (toliau – Sutartis). Rangovas Sutarties daliai, t. y pastotės valdymo pulto gamybos, montavimo bei įrengimo darbams, NSS, KSS ir saulės elektrinės gamybos, montavimo bei paleidimo darbams atlikti pasitelkė Subrangovą, kuris numatytas ir nurodytas 2024 m. birželio 10 d. Susitarimo Nr. 4 dėl Sutarties pakeitimo 2 priede „Informacija apie ūkio subjektus, kurių pajėgumais remiasi, subtiekėjus ir kvazisubtiekėjus“;
* Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau - PĮ) 96 straipsnio 2 dalis numato subrangovo teisę pasinaudoti tiesioginio atsiskaitymo galimybe;
* Rangovas 2024 m. liepos 25 d. raštu Nr. 2024/07/25/1 „Patvirtinimas dėl tiesioginio atsiskaitymo su subrangovu“ (toliau – Raštas) patvirtino, jog neprieštaraus tiesioginiam atsiskaitymui su Subrangovu (1 priedas);
* Subrangovas 2024 m. rugpjūčio 8 d. raštu Nr. 103-25 pateikė prašymą sudaryti trišalę tiesioginio atsiskaitymo sutartį (2 priedas);
* Subrangovas 2024 m. rugpjūčio 8 d. raštu Nr. 103-26 pateikė sutikimą dėl Rangovo Rašte nurodytų apimčių ir kainų (3 priedas).

Ir siekdamos nustatyti tiesioginio atsiskaitymo su Subrangovu tvarką pagal Sutarties bendrųjų sąlygų 4.2.6 punktą,

sudarė šią trišalę sutartį dėl tiesioginio atsiskaitymo su Subrangovu (toliau – Trišalė sutartis).

1. **SUTARTIES DALYKAS**
   1. Užsakovas įsipareigoja Trišalėje sutartyje nurodytomis sąlygomis ir tvarka tiesiogiai atsiskaityti su Subrangovu už suteiktas paslaugas/patiektas prekes/atliktus darbus.
2. **ŠALIŲ PATVIRTINIMAI IR GARANTIJOS**
   1. Kiekviena Šalis pareiškia ir garantuoja kitoms Šalims, kad:
      1. Šalis atliko visus teisinius veiksmus, būtinus, kad Trišalė sutartis būtų tinkamai sudaryta, galiotų ir būtų įvykdyta;
      2. sudarydama Trišalę sutartį, Šalis neviršija savo kompetencijos, jos sudarymas, Šalių šia Trišale sutartimi prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims; (ii) jokios sutarties ar kito sandorio, kurio šalimi yra atitinkama Šalis, ar (iii) jokio Šalims taikomo įstatymo ar kito teisės norminio akto nuostatų;
      3. Šalies atstovai, pasirašę šią Trišalę sutartį, yra Šalies tinkamai įgalioti ją pasirašyti ir Šalių ir (ar) jų atstovų asmens duomenys, būtini tinkamam Trišalės sutarties sudarymui, nelaikomi konfidencialia informacija;
      4. Trišalė sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal jos sąlygas;
      5. Trišalės sutarties įsigaliojimo dieną Šalims jos sąlygos yra aiškios ir vykdytinos;
      6. Ši Trišalė sutartis yra sudaryta remiantis Sutarties, PĮ ir kitų teisės aktų nuostatomis. Esant neatitikimams tarp Trišalės sutarties sąlygų ir PĮ išdėstytų reikalavimų, taikomos PĮ normos. Šalys konstatuoja ir patvirtina, jog šios Trišalės sutarties nuostatos Sutarties nuostatoms neprieštarauja.
3. **ATSISKAITYMO TVARKA**

3.1. Išankstinis mokėjimas nemokamas.

3.2. Kiekvieno Subrangovui mokėjimo/tarpinio mokėjimo suma nustatoma pagal faktiškai suteiktų paslaugų ir/arba patiektų prekių ir/arba atliktų darbų apimtis bei jų vertę.

3.3. Subrangovo suteiktų paslaugų ir/arba patiektų prekių ir/arba atliktų darbų apimtis ir jų vertė turi būti nurodyta atliktų darbų akte. Atliktų darbų aktas surašomas 3 egzemplioriais ir jį pasirašo Rangovo, Užsakovo ir Subrangovo atstovai.

3.4. Į atliktų darbų aktą įtraukiamos Sutarties sąlygas atitinkančios Subrangovo suteiktos paslaugos/patiektos prekės/atlikti darbai.

3.5. Rangovas ir Subrangovas, pasirašydami atliktų darbų aktą, patvirtina, kad sutinka su šiame akte nurodytomis Subrangovo suteiktų paslaugų/patiektų prekių/atliktų darbų apimtimis ir jų verte bei su tiesioginiu atsiskaitymu su Subrangovu. Pasirašydamos atliktų darbų aktą, Šalys patvirtina jame nurodytų Darbų atlikimo faktą, tačiau šio akto pasirašymas nereiškia, kad Darbai atlikti be trūkumų ir neatleidžia Rangovo nuo atsakomybės dėl vėliau paaiškėjusių priimtų Darbų trūkumų.

3.6. Atliktų darbų aktus Šalys pasirašo ne dažniau kaip vieną kartą per mėnesį, kol atliekami Darbai. Jeigu Sutartyje nurodytą techninį projektą rengia Subrangovas, tai pirmas atliktų darbų aktas pasirašomas tik po to, kai parengiamas Techninis projektas ir pasirašomas Darbų žiniaraštis.

3.7. Atliktų darbų aktas pateikiamas Užsakovui ne vėliau kaip iki kalendorinio mėnesio 25 dienos. Laiku nepateikus atliktų darbų akto, Užsakovas turi teisę atliktų darbų akto pasirašymą nukelti į kito mėnesio atliktų Darbų priėmimą.

3.8. Atliktų darbų akte Subrangovo faktiškai suteiktos paslaugos/patiektos prekės/atlikti darbai fiksuojami tik tada, kai Rangovas/Subrangovas faktiškai atlieka Grafike nurodytus Darbus ta apimtimi (turto vieneto procentine išraiška), kuria ji numatyta atnaujintame Grafike.

3.9. Subrangovo teikiami įrenginiai ir medžiagos į atliktų darbų aktą įrašomi tik tuomet, kai jie yra tinkamai sumontuoti ir Užsakovui pateikiama visa šių įrenginių dokumentacija (techniniai aprašymai, kokybės pažymėjimai, techniniai pasai, garantijos galiojimo sąlygos, naudojimo instrukcijos ir vartotojo vadovai).Nesumontuotos medžiagos ir įrenginiai į atliktų darbų aktą nerašomi.

3.10. Užsakovas per 5 darbo dienas nuo atliktų darbų akto gavimo jį patikrina ir pasirašo arba atmeta ir pateikia motyvuotas pastabas. Jeigu Užsakovas per nurodytą terminą ir per 5 darbo dienas po pakartotinio Rangovo/Subrangovo raštiško kreipimosi nepateikia atsakymo, bus laikoma, kad Užsakovas atliktų darbų aktą patvirtino.

3.11. Subrangovas, tik gavęs be išlygų visų Šalių suderintą ir pasirašytą atliktų darbų aktą, suformuoja elektroninę sąskaitą-faktūrą/PVM sąskaitą-faktūrą (toliau – Elektroninė sąskaita) ir kartu su atliktų darbų aktu pateikia ją Užsakovui Subrangovo pasirinktomis priemonėmis: Subrangovas gali teikti ES Direktyvos 2014/55 reikalavimus atitinkančias elektronines sąskaitas arba teikti kito formato elektronines sąskaitas, naudojantis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)). Jei Subrangovas pateikia sąskaitą-faktūrą/PVM sąskaitą-faktūrą kitomis priemonėmis, Užsakovas tokios sąskaitos neapmoka.

3.12. Visi atsiskaitymai pagal šią Trišalę sutartį atliekami eurais.

3.13.Rangovas turi teisę prieštarauti nepagrįstiems mokėjimams pagal šią Trišalę sutartį.

4. ŠALIŲ ATSAKOMYBĖ

4.1. Šalys įsipareigoja tinkamai vykdyti savo įsipareigojimus, nurodytus Trišalėje sutartyje, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitų Šalių prisiimtų įsipareigojimų įvykdymą.

4.2. Rangovas atsako Užsakovui už Subrangovo prievolių neįvykdymą ar netinkamą įvykdymą, o Subrangovui – už Užsakovo prievolių neįvykdymą ar netinkamą įvykdymą.

4.3. Užsakovas ir Subrangovas neturi teisės reikšti vienas kitam piniginių reikalavimų, susijusių su sutarčių, kiekvieno iš jų sudarytų su Rangovu, pažeidimu.

5. TRIŠALĖS SUTARTIES NUTRAUKIMAS

5.1. Trišalė sutartis nutrūksta automatiškai šiais atvejais:

5.2.1. kai Subrangovas raštu Užsakovui praneša, kad atsisako tiesioginio atsiskaitymo būdo;

5.2.2. kai Rangovas ir Subrangovas nutraukia subrangos sutartis ir apie tai informuoja raštu Užsakovą;

5.2.3. kai nutraukiama Sutartis.

**6. SUTARTIES ĮSIGALIOJIMAS IR GALIOJIMAS**

6.1. Ši Trišalė sutartis įsigalioja nuo jos visų Šalių pasirašymo dienos ir galioja iki visiško sutartinių įsipareigojimų įvykdymo su Subrangovu, bet ne ilgiau už Sutarties galiojimo terminą, arba iki jos nutraukimo.

**7. KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ ŠIOS TRIŠALĖS SUTARTIES VYKDYMĄ**

|  |  |  |
| --- | --- | --- |
| **Užsakovo atsakingas asmuo:** | **Rangovo atsakingas asmuo:** | **Subrangovo atsakingas asmuo:** |
| SID Pastočių rekonstrukcijų skyriaus projektų vadovė | Projektų vadovė | Projekto vadovas |
| Tel.: +370 | Tel.: +370 | Tel.: +370 |
| El. paštas:  @litgrid.eu | El. paštas: @apsgrupe.lt | El. paštas:  @elga.lt |

**8. BAIGIAMOSIOS NUOSTATOS**

8.1.Visus Šalių tarpusavio santykius, atsirandančius iš šios Trišalės sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.

8.2. Rangovas supranta ir neprieštarauja, kad bus mažinama pagal Sutartį mokėtina suma ta dalimi, kuri bus sumokėta pagal šią Trišalę sutartį tiesiogiai Subrangovui. Sumos, sumokėtos tiesiogiai Subrangovui pagal šią Trišalę sutartį, negali būti įtraukiamos į Užsakovui pateikiamas Rangovo sąskaitas.

8.3. Rangovas ir Subrangovas neturi teisės perleisti teisių ir pareigų pagal šią Trišalę sutartį.

8.4. Visus ginčus dėl šios Trišalės sutarties vykdymo Šalys įsipareigoja spręsti derybomis. Jeigu Šalys šių ginčų negali išspręsti derybomis, jie sprendžiami Lietuvos Respublikos teismuose teisės aktų nustatyta tvarka.

8.5. Ši Trišalė sutartis pasirašyta Šalių kvalifikuotais elektroniniais parašais.

**9. PRIEDAI**

9.1.Kiekvienas šios Sutarties priedas yra neatskiriama jos dalis:

1 priedas. Rangovo 2024 m. liepos 25 d. raštas Nr. 2024/07/25/1;

2 priedas. Subrangovo 2024 m. rugpjūčio 8 d. raštas Nr. 103-25;

3 priedas. Subrangovo 2024 m. rugpjūčio 8 d. raštas Nr. 103-26.

**10. ŠALIŲ REKVIZITAI**

|  |  |  |
| --- | --- | --- |
| **Užsakovas:**  **LITGRID AB**  Įmonės kodas: 302564383  Adresas: Karlo Gustavo Emilio Manerheimo g. 8,  LT-05131 Vilnius;  Tel. +370 707 02171;  El. paštas [info@litgrid.eu](mailto:info@litgrid.eu)  A.s. LT242150051000021766  OP Corporate Bank plc Lietuvos filialas  (banko kodas 21500)  PVM mokėtojo kodas LT100005748413 | **Rangovas:**  **UAB „APS grupė“**  Įmonės kodas:  Adresas: Eigulių g. 27,  LT-03150 Vilnius  Tel. +370 5 2157699  El. p.: administracija@apsgrupe.lt  AB SEB bankas  Banko kodas  70440  A. s. LT237044060007486435  PVM mokėtojo kodas LT100005360013 | **Subrangovas:**  **UAB „Elga“**  Įmonės kodas: 144749778  Adresas Pramonės g.12, LT-78150, Šiauliai  Tel. (8-41) 594 710  El. Paštas: info@elga.lt  A. s. LT507300010002402234  AB bankas “Swedbank”, banko kodas 73000  PVM mokėtojo kodas  LT447497716 |

|  |  |  |
| --- | --- | --- |
| Užsakovo vardu:  Strateginės infrastruktūros departamento vadovas | Rangovo vardu:  Direktorius  Andžej Romančikas | Subrangovo vardu:  Generalinis direktorius  Ramūnas Volbekas |